
Циганско сърце – 73 еп.

	Мъже
	Жени

	
	

	Кодрут
	Ирина

	Мирча
	Рената

	Лука
	Писи

	Аурика
	Танта

	Джани
	Хермина

	Стате
	Флакара

	Тиери
	Роза

	Джиджи
	Спания

	Проф.Тома
	Замбила

	Релу
	Секретарка

	Кристофор
	Мама Сулфина

	Себи
	Ламайа

	Стивън
	Андреа

	
	


Ирина:
Остави ме, искам да остана при татко!

Рената :
Ирина, съвземи се. Какво ти става? Всички ни гледат...

Ирина:
Не мога, не мога...

Рената:
Как така не можеш, моля те, порасни! Виж всички тези хора...

Ирина:
Не съм зряла, нали? Ти също плачеш.

Рената:
Аз поне имам причина... Той ми е баща, разбираш ли?

Ирина:
Повтори това, което каза.

Рената:
Нищо не съм казала. 

Ирина:
*Повтори това, което каза.

Рената:
Успокой се!

Ирина:
Не се отнасяй с мен като с глупаво дете! Нямаш никакви права над мен!

Рената:
Нямам права ли? Има по-големи права, отколкото предполагаш.

Ирина:
Говори с професора.

Рената:
Не мога, разбираш ли?

Ирина:
Не можеш ли?... Татко е прав, нищо не можеш да правиш.

Рената:
Какво?

Ирина:
Постигнала си всичко на негов гръб.

Рената:
Така ли разговаряш с мен, Ирина?

Ирина:
Да.

Рената:
Аз съм твоята майка и отсега нататък ще правиш каквото ти кажа.

Ирина:
Какво?!

Рената:
Аз съм твоята майка, разбираш ли? Аз те създадох,... ти си моя плът и кръв.

Кодруц:
Ей...Тя е уморена.

Рената:
Ти откъде се взе? Нямаш ли си дом и семейство? Махай се.

Кодруц:
Да й дадем калций.

Рената:
Ти не си единствения лекар...Ирина,... Ирина,... скъпа...Ирина, дъще, Ирина....   






***

Писи:
Мамо...

Танта:
Да?

Писи:
Толкова се радвам, че дойде.

Танта:
Казаха ми едва вчера. Какво стана? Възстанови ли се?

Писи:
Горе-долу... ако не бях загубила бебето...

Танта:
Боже! Господи!

Писи:
...сега щях да те каня на сватба.

Танта:
Добре, че се отърва... Какво казва... старият? Какво казва стрецът?

Писи:
Той получи инфаркт.

Танта:
Мили Боже!

Писи:
Когато чу за Роберто.

Танта:
Боже,... сърцето му ще се пръсне. Откъде разбра за това? Никой не ни се е обаждал.

Писи:
Циганинът дойде при нас...

Танта:
Да...

Писи:
И вдигна голям скандал...

Танта:
Боже мой... разкажи ми, любопитна съм.

Писи:
*Жадна съм!

Танта:
Жадна ли си?






***

Мирча:
Здравей, Лука. Обади ми се, това е добър знак.

Лука:
Слушай...Мирча?

Мирча:
Да,... кажи.

Лука:
Накарай ме да ти се доверя./ Убеди ме.

Мирча:
Това или го имаш или го нямаш,... не мога да те убедя. Но знаеш ли какво не разбирам...

Лука:
Така не ми помагаш...кажи!

Мирча:
Знаеш ли какво не разбирам? Как може човек да изпусне 100 000 евро, като може да ги спечели за няколко дни.

Лука:
Ами ако загубим? / Ако загубим?

Мирча:
Не може да загубим! В най-лошия случай... няма да спечелим нищо...

Лука:
Не съм лекомислен, знам за борсата.

Мирча:
Тогава разбираш какво имам предвид. Не съм дошъл нито да те съветвам, нито да ти говоря за поемането на риск...

Лука:
Бива те в приказките! Чудя се как не си постигнал нищо на тази възраст...знаеш за какво говоря.

Мирча:
Лука, престани да се надуваш, че седиш на този стол, защото той не е твой... Имах един приятел водопроводчик и той казваше: “Мирча, ние сме като хлебарките, ядем само боклуците на богаташите” и беше прав... Участваш ли... или не?

Лука:
За колко... време ще стане?

Мирча:
За две седмици.

Лука:
Максимум?

Мирча:
Максимум.

Лука:
Ако нещо се провали,... ще те съсипя.

Мирча:
Ще успеем.

Лука:
Ще участвам...Внимавай, парите не са мои.






***

Рената:
Не трябваше да й казвам...

Хермина:
Това се предполагаше,... и двете сте били ядосани, били сте уморени след всичко случило се. Ще й обясниш... и тя ще разбере. Тя може да те намрази в началото, но после... ще се сдобрите и всичко ще бъде наред.

Рената:
Никога няма да ми прости! Знаеш, че Ирина има силен характер. Защо? Защо й казах? Защо?

Хермина:
Защото този ден щеше да настъпи,... случи се в неподходящ момент, но това е... Може би е по-добре, че стана така.

Рената:
Татко е прав като казва, че съм безполезна.

Хермина:
Рената, не говори така.

Рената:
Да... Какво? Имам съпруг, който ме мами,... дъщеря, която съм изоставила.

Хермина:
Изобщо не си я изоставила.Тя израсна пред очите ти и пред моите очи. Заради теб днес Ирина е студентка по медицина.

Рената:
Ще тръгвам, няма да съм в състояние да я видя.

Хермина:
Не, моля те, не бягай. Не се предавай! Ирина е добро дете и ще те разбере... Трябва да се гордееш и да се радваш, че си нейна майка.






***

Флакара:
Това не може ли да грее по-силно, няма ли степени? Виж...

Роза:
Не, мамо.

Флакара:
А, изгорих се... Ето го, прибира се. Виж как ще се справя с него...Гледай. / Добър ден.

Кодруц:
Здравей.

Флакара:
Как си?...Къде беше?

Кодруц:
В болницата.

Флакара:
В болницата?... Имаш ли очи? 

Кодруц:
Да.

Флакара:
Имаш, нали? Щом имаш, защо не ги използваш? Виждаш ли какво имаш тук? Погледни тук, виж какво момиче съм ти дала!

Роза:
*Чакай, мамо!

Флакара:
Свали си дрехите, за да може този слепец да види...

Роза:
Остави ме, мамо, остави ме на мира.

Флакара:
Проклет човек, ако не се погрижиш за тази розова пъпка...Вървете по дяволите ти и твоя табор. Ще извикам Стате да ви довърши.

Кодруц:
Не ми пука.

Флакара:
Не ти пука ли? Така ли разговаряш с тъща си?

Роза;
*Така ли говориш с мама?

Кодруц:
Добре, добре, стига. Съжалявам.

Флакара:
Съжаляваш ли? Значи идваш тук, прибираш се вкъщи, взимаш този стол и ме удряш с него по главата, а после ми казваш, че съжаляваш? Пикая ти на извинението, защото това момиче е болно, аз съм уморена, а тя повръща три пъти снощи.

Кодруц:
Ще дойде с мен в болницата, за да я изследваме, щом е повръщала.

Флакара:
Какво изследване? Какво изследване? На нея й трябва римантика.

Роза:
Не е така, мамо. Казва се романтика.

Флакара:
Как?

Роза:
Романтика.

Флакара:
Ами романтика, нали така го казах? Нали от романтика се нуждаят младоженките. И ако не й дадеш романтика, свършено е с теб, ще си я отведа у дома.

Кодруц:
Майко Флакара, няма да я отведеш, Роза е моя съпруга и ще остане тук. Защото иначе ще си имаш работа с онези хора от табора.

Флакара:
А защо не си стоиш у дома?

Кодруц:
Защото не мога, затова. Сега е труден период, тя трябва да разбере, че не мога да си играя с живота и с кариерата си... Чуваш ли?

Флакара:
Чуваш ли, момиче? Имай търпение....Ясно? Хайде, лягай си...Няма нищо.






***

Танта:
Добре, добре, щом ти е простил, значи е добър. Заради това сърцето му е щяло да се пръсне.

Писи:
Стига, мамо, не говори така.

Танта:
Добре, момиче, разбрах, че той обича деца.

Писи:
В смисъл?

Танта:
След като е разбрал за Роберто, трябва да ни даде пари да го отглеждаме като хората.

Писи:
Отиди в стаята му и виж как е.

Танта:
Няма да отида, скъпа, какво говориш? Чувствам се зле. Какво да правя?

Писи:
Хайде, мамо, отиди при него.

Танта:
*Не искам да ходя при него.

Писи:
Отиди и го попитай какво го боли.

Танта:
Баща ти си го бива в тези неща. Но не пожела да дойде. Каза, че всички са откачени. Голям инат е.

Писи:
Мамо, отиди в стаята му, на стената ли говоря? Започваш да ме нервираш и ми става зле.

Танта:
Добре, добре, успокой се. Отивам при него.






***

Спания:
Замбила,... виж, направих ти пилешка супа. За теб е, вземи я и яж.


Аурика:
Как си, снахо?

Замбила:
По-добре. Може би днес ще стана от леглото.

Аурика:
Ей,... защо стоиш там като бито куче?

Джани:
Ами стоя... Да пукна, ако пак посегна на тази жена.

Спания:
Стига, Джани, не кълни така.

Джани:
Не, наистина, Бог да ме порази, ако някога отново я ударя. Целият табор знае колко много те обичам. Искам да целуна красивата ти уста... Но какво да правя като се ядосам, татко? Какво? Знам, че съм луд.

Аурика:
*Внимавай, когато си ядосан, ще дойдеш при мен, аз ще те ударя и готово... И се сдобри с Кристофор, защото той е доста разстроен.







***

Хермина:
Рената, успокой се. / Ирина, скъпа,... искаш ли кафе?

Рената:
Ирина...

Хермина:
Ирина, изслушай я и се опитай да я разбереш,... моля те.

Рената:
Ирина, седни! / Искам да говоря с теб! И без това... сърцето ми ще се пръсне и ми е трудно.

Ирина:
На мен също,... мислиш ли, че трябва да говорим?

Рената:
Ирина, винаги сме имали много специална връзка.

Ирина:
Тя вече не съществува! Била е само една лъжа.

Рената:
Моля те, изслушай ме.

Ирина:
Слушам те.

Рената:
Помниш ли какво ти казах, когато ти дадох булчинската рокля?

Ирина:
Да.

Рената:
Това е... дълга и тъжна история. С тази рокля трябваше да се омъжа за първи път.

Ирина:
За Мирча ли?

Рената:
Не,... за първия ми приятел.

Ирина:
За кого?

Рената:
Бях лудо влюбена,... бях готова на всичко, дори да избягам от къщи. Но татко научи... и не беше съгласен. Бях много млада,... но реших да се омъжа тайно.

Ирина:
И?

Рената:
И нищо... Момчето... не беше готово да се оженим. Може би не ме обичаше достатъчно. Замина за Германия с родителите си и ми изпрати телеграма повече да не го търся.

Рената:
Момчето, което замина за Германия... е твоят баща!

Ирина:
Какво? / Не разбирам как си могла да го направиш, как си могла да ме гледаш в очите и да ме лъжеш без да ти мигне окото... Изобщо не ти е пукало за мен, нали?

Рената:
Моля те, не ме съди, преди да знаеш всичко... Моля те... Седни, за да ти разкажа./ Бях бременна и не казах на никого, защото се страхувах, че ще ме принудят да направя аборт. Ти беше единствения спомен, който ми остана от него.

Ирина:
Думи...

Рената:
Когато татко разбра, че съм бременна в четвъртия месец, взе медицинско свидетелство и ме отписа от училище, изпрати ме в Синая с майка ми, за да родя там. Плаках всеки ден цели пет месеца.

Ирина:
И после? / Това изобщо не ме интересува. Ни най-малко.

Рената:
Моля те, не говори така... Три дни след като те родих, ме изписаха и се прибрах у дома. Татко ме посрещна, той те взе от ръцете ми, обърна ми гръб и замина за Букурещ с майка ми. Дори не ми позволиха да те храня.

Ирина:
Не ми казвай, че ти си жертвата, защото не ти вярвам.

Рената:
Завърших гимназия в Синая. Позволиха ми да се върна в Букурещ чак за приемния изпит в университета. Когато отново те видях,... ти вече ходеше.

Ирина:
Разбираш ли, че сега, дори вече не знам коя съм?






***

Лука:
Не може да бъде,... не може да бъде. / Видя ли какво стана на борсата?

Мирча:
Не, имах много работа. Правя бюджет.

Лука:
Виж какво става на борсата сега.

Мирча:
Точно сега не мога! Не разбираш ли, че основавам своя рекламна агенция?

Лука:
Срива се, цените на акциите падат, идиот такъв!

Мирча:
Идиотът си ти, защото нямаш представа как вървят нещата на борсата. Моят брокер ме предупреди, че ще паднат. Какво не разбираш? Да, падат и после ще се вдигнат, спокойно.

Лука:
Кой дявол ме накара да се захвана с теб?

Мирча:
Стига, стига, стига, достатъчно! Успокой се, защото вече си в играта, приятел. Ясно? Спокойно, сега отивам в кафенето при брокерите. Внимавай да не ти се пръсне сърцето като на стареца.







***

Стате:
Тиери...добре ли си?

Тиери:
Да, шефе... извинявай. Не го исках, но откачих.

Стате:
Знам... 

Тиери:
Направо откачих.

Стате:
Знам, знам... ти си млад и кръвта във вените ти кипи, защото стоиш затворен тук... Хайде да поиграем на табла... Хайде...Младата кръв във вените ти се бушува...Птичката в клетката няма да запее, но аз ще те пусна. Четири.

Тиери:
Кога?

Стате:
Въпрос на часове. Венус направи няколко трика, чист е...трябва да дойде след няколко часа...

Тиери:
Скъпо ли струваше?

Стате:
Излезе ми... малко солено,... но си заслужаваше. Колко хвърлих?

Тиери:
4 и 2...

Стате:
4 и 2, 4 и 2...

Тиери:
Шефе... вземи пари от заплатата, от моята... заплата.

Стате:
Как ще взимам пари от заплатата ти? Хвърляй. Ти си ми като син, как ще взимам пари от заплатата ти? А?

Тиери:
Тиери не ти е като син.

Стате:
Как така ?

Тиери:
Стивън ти е като син. Той... играе карти с моя шеф... Стивън...не аз...

Стате:
Защо Тиери?

Тиери:
Защото... Стате... вече не харесва... Тиери.

Стате:
Глупаво момче,... глупаво момче, Тиери! 






***

Танта:
Ехо! 

Джиджи:
Много се радвам, че дойде. Заповядай...протегни си ръката и ми подай тази чаша, защото съм жаден, а не я стигам заради системата.

Танта:
Коя чаша?

Джиджи:
Колко чаши има на масата?

Танта:
Тази...

Джиджи:
Дай ми я, защото съм жаден.

Танта:
Чакай, чакай. 

Джиджи:
Сам ще я взема.

Танта:
Нека ти помогна. Така, така, ето така, зетко. Много добре се справи.

Джиджи:
Остави ме.

Танта:
Оздравявай, защото искам да те заведа в Слатина.

Джиджи:
Внимавай, защото тук имам система.

Танта:
Пролетта настъпи и те чака работа...имаме градина...

Джиджи:
Мислеше да ме впрегнеш ли? Много ти благодаря.

Танта:
Ти си добър човек. Можеш да ми благодариш, защото с Марин мислим повече за теб, отколкото за нашата Флорика.

Джиджи:
Но защо?

Танта:
Как така защо? Ей,... зле ли ти е?

Джиджи:
Не.

Танта:
Не?

Джиджи:
Не, но една от вените ми е запушена. Казаха, че трябвало... да поставят нещо тук, да я почистят и ..

Танта:
Боже...ами ако не го поставят правилно?

Джиджи:
Тук лекарите са добри, не са като тези в Слатина. Докторе...

Танта:
Целувам те и тръгвам.

Джиджи:
*...пипнахте ме. Не, не, това е тъща ми... уморен съм.

Проф.Тома:
Добре ли сте?

Джиджи:
Не, не съм добре. Ще умра, нали?

Проф.Тома:
Написахте ли си завещанието?

Джиджи:
Шегувате се с бедното ми сърце?

Проф.Тома:
След като ви смених лекарството сте много по-добре.

Джиджи:
Така ли? Ами ако...

Проф.Тома:
Ако утрешните изследвания са добри...

Джиджи:
*По-добре съм.

Проф.Тома:
...ще ви изпиша.

Джиджи:
Докторе, започвам да се влюбвам във вас.

Проф.Тома:
Така ли?... Това ме радва, вие сте добра партия, Джиджи. Ще ви посъветвам нещо, променете начина си на живот.

Джиджи:
Ще го променя, докторе.

Проф.Тома:
Не, не, не, чуйте ме. Трябва да спазвате диета. Никаква сол и никакъв алкохол, ясно?

Джиджи:
Ще бъда послушен, докторе. Моят зет, Лука, ще поеме бизнеса. Аз само ще го контролирам. Проблемът ми е, че... искам да ви питам дали...

Проф.Тома:
Дали?

Джиджи:
Дали... още мога да се изявявам като мъж?
Проф.Тома:
Не сте ли мъж?

Джиджи:
Докторе, говоря сериозно, защото имам млада жена... Това имам предвид, имам млада жена...

Проф.Тома:
Това е ваш проблем.

Джиджи:
Целият свят се върти около този проблем.

Проф.Тома:
Но не завинаги, нали?

Джиджи:
Докторе, искам да ви попитам, ще имам ли някакъв медицински проблем?

Проф.Тома:
Ще се обадя на моя приятел Чиому, става ли?

Джиджи:
Престанете, докторе...Говоря сериозно.






***

Рената:
Това е всичко, Ирина. Цял живот можеш да ме съдиш... но те моля да не ме мразиш.

Ирина:
Мразя те! Мразя те от дъното на душата си. Майка ми умря в ръцете ми и много години я оплаквах. Защо не ми каза тогава?

Рената:
Да, исках...но...

Ирина:
Но си се страхувала от татко, егоистка такава. Мислела си само за себе си.

Рената:
*Не е вярно. Нито за секунда от живота си не съм спирала да мисля за теб.

Ирина:
Престани! Не искам да те слушам повече... Повече не искам да те виждам. Мои родители са хората, които ме отгледаха, не ти. Продължавай жалкото си съществуване и забрави за мен.

Рената:
Ирина... аз съм твоята майка.

Хермина:
Моля те, Рената, успокой се. Спокойно, скъпа, тя ще те разбере. Тя е добро дете и всичко ще се оправи. Всичко ще бъде наред.

Ирина:
Ало?

Секретарка:
Да... господин Лука е на събрание. Искате ли да му предам нещо?

Ирина:
Искам да говоря с него, веднага!

Секретарка:
Съжалявам, не мога да ви свържа. Той ми нареди никой да не го безпокои!

Лука:
Някой търси ли ме?

Секретарка:
Съпругата ви...На мобилния ви телефон.

Лука:
Няма ме за никого, ясно?

Секретарка:
Разбирам.

Лука:
Само за Кръстника съм тук.../ Кажи,... качиха ли се?

Мирча:
Братко, това не е козунак, който да бухне след два часа! Имай малко търпение!

Лука:
Добре, дръж ме в течение, ясно?

Мирча:
Ще те държа в течение, нали ти обещах! Така решихме, довери ми се, защо не ми вярваш? Може да се вдигнат след няколко дни или след две седмици.

Лука:
Боже, две седмици е много дълъг срок.

Мирча:
Да! И какво? Какво? Старецът е още в болницата, ще го изпишат и ще си остане у дома, а ние ще разполагаме с достатъчно време да направим пари. Да приключваме, че трябва да получа важна информация, ясно? Ясен ли съм?

Лука:
С кого си там?

Мирча:
Сега съм с Анджелина Джоли, пием чай, защото тя се е разделила... с Брад Пит... Анджелина, искаш ли още нещо? С брокера съм, умнико. Да приключваме, имам важно разговори.






***

Аурика:
Искаш да кажеш, че Джани е довел жената на Джиджи Думбрава в табора?

Релу:
Така казват, говорих с хората, разпитах ги. Тази луда жена няка как да е дошла сама.
Аурика:
Какво мислиш, Кристофор?

Кристофор:
Разсъждавам практично. Независимо дали Джани е довел жената на Джиджи Думбрава, той ще ни унищожи.... И за да спасим себе си, трябва да жертваме Джани.

Аурка:
Това е невъзможно!

Кристофор:
Разбира се, че е! Затова... според мен... ни трябва стратегия.

Аурика:
Тоест Медальон трябва да говори с румънката?

Релу:
Не,... ще говорим с майка Сулфина, защото жената е била нейна клиентка.






***

Флакара:
Какво правиш там, защо не казваш нищо?

Стате:
Млъкни, жено, ловувам.

Флакара:
Стате, нещата не са добре, никак не са добре... Дъщеря ни е болна и сама. 

Стате:
Какво правиш, жено? 

Флакара:
Тя страда, чуваш ли?

Стате:
Изгони ми гълъба. Сега ще те застрелям, проклета гарга. Защо се перчиш така, ти си виновна.

Флакара:
Защо?

Стате:
Ти ги възпита така. Ако подухне ветрец, те падат от клона като зрели ябълки.

Флакара:
Стате, ако я видиш, няма да я познаеш. Станала е кожа и кости. Той не се държи добре с нея. Ако не се погрижиш за детето си, ще отида при онази жена от табора, няма да те слушам повече и ще им създам проблеми.

Стате:
Никъде няма да ходиш, ясно? Оставаш тук... Щях да застрелям този мексикански елен... ако се бях прицелил ...бум,... бум,... бум. Сега вече е късно,... тя си има мъж,...  вече не е наша грижа.

Флакара:
Да, но ако заведеш едно животно вкъщи, било то и елен и не се грижиш за него, не го извеждаш, не му даваш нищо за ядене, не го разхождаш, не го сресваш, ако е кон...

Стате:
Ами да...ще кажа на Медальон да я сресва, така става ли?

Флакара:
Стига с тъпите шеги...

Стате:
Пази се от мерника.

Флакара:
...които си правиш с мен... Не чуваш ли, че е лошо? Да не искаш да я докарам у дома в ковчег?

Стате:
Млъкни,... ще се погрижа за това, ясно? Връщай се там, откъдето дойде.

Флакара:
При Роза, защо?

Стате:
Не, в кухнята. Хайде, тиганите плачат за теб. Хайде.

Флакара:
Ами плачат, плачат... защото знаят колко съм огорчена и колко страдам. Защото не слагам сол в яденето, а сълзи...

Стате:
Стига си дрънкала, жено, убиваш ме. Върви, защото заради твоята уста и проблемите, които ми създаде, те бягат, дивечът бяга...Бум...бум.







***
Кодруц:
Ирина...

Ирина:
Може ли да говоря с теб?

Кодруц:
Разбира се... остави ни... И аз исках да говоря с теб. / Баща ти е по-добре,... професор Тома реши да не го оперира.

Ирина:
Слава Богу...поне една добра новина днес.

Кодруц:
Той ще бъде изписан от болницата тези дни, не се ли радваш?

Ирина:
Да.

Кодруц:
Какво става? Най-лошото мина...свърши!

Ирина:
Ще поговоря с него... и ще се върна, става ли?

Кодруц:
Ще те чакам.






***

Мама Сулфина:
Здравей.

Аурика:
Довела си жената на Джиджи Думбрава в краваната си и аз не знам нищо! Кой съм аз в този табор, Сулфина?

Мама Сулфина:
Булибаша... на табора.

Аурика:
Не знаеше ли, че тук нищо не се случва без моето знание? Не знаеше ли?

Мама Сулфина:
Да, булибаша, но ме беше срам да ти казвам за всички жени, които не са оправени от мъжете си и които идват при мен за магия.

Аурика:
Не искам да те виждам повече!

Мама Сулфина:
Не знаех!

Аурика:
Не си знаела, защото си глупава, затова. Но вече знаеш.

Спания:
Да?

Аурика:
Да, да, да.... Ама че работа!

Релу:
Джани,... не си... виждал жената на Думбрава тук, в табора, така ли? Не си я чувал, дори не знаеш коя е?

Джани:
Защо ме притискаш ? Защо ме разпитваш?

Аурика:
*Синко, говори уважително с брат си.

Кристофор:
Джани, никой в нищо не те обвинява! Но Думбрава ще дойде при нас и трябва да сме подготвени.

Джани:
Не знам защо толкова ви е страх от него. Де не идва да ни разруши?! По-скоро той трябва да се страхува, че имаме ножове и брадви и можем да го убием. Не знам за тази жена. Не чухте ли, била е при майка Сулфина за амулет.

Кристофор:
Рузвелт и Шони са те виждали при изоставената къща.

Релу:
Ами да,... мисля, че си държал жената там, за да вземеш откуп от мъжа й, как се наричаше това, имаше си дума... да шармантира, да шармантира съпруга й. (грешката е вярна)

Кристофор:
Да го шантажира.

Релу:
Точно така.

Джани:
Стига вече!

Аурика:
Стой, стой, спокойно.

Джани:
Той не е наред с мозъка, как мога да направя такава глупост? Да навлека беди на табора? Този табор е и мой. Нали и жена ми е в табора.

Релу:
И ти я преби до смърт.

Джани:
Моля ти се, не ми лази по нервите, не знаеш какво е да си женен,... ясно?






***

Мама Сулфина:
Боже,... Боже, на колене те моля, Господи,... на колене те моля, Госоди, не ни изоставяй,... не ни изоставяй...

Ламайа:
Какво видя?

Мама Сулфина:
За табора...

Ламайа:
Какво видя?

Мама Сулфин:
Ще бъде много лошо! Много бури ще се стоварят върху нас! Боже,... Боже, Боже...не ни изоставяй, Боже! Имай милост над нас!






***

Кодруц:
Как е той?

Ирина:
Благодаря./ Спи. / Не, остави ме...моля те!

Кодруц:
Кажи ми... какво се е случило?

Ирина:
Не бива да го казвам...но сега имам чувството, че ти си... единственият човек на света, който може да ме разбере.

Кодруц:
Радвам се, че го каза.

Ирина:
Не съм!... Цял живот съм се опитвала да направя... най-доброто. Грижех се за семейството си, следвах съветите им, не ги тревожех, карах ги да се гордеят с мен... Бях приета четвърта в университета, имах стипендия, омъжих се за Лука,... но това беше безполезно...аз бях само марионетка в техните ръце и те правеха каквото си поискат с мен. Сега... вече не знам...къде да ходя...какво да правя.

Кодруц:
Чакай малко, не разбирам какво имаш предвид.

Ирина:
Коя съм аз?

Кодруц:
Ирина, плашиш ме, как така коя си? Ти си Ирина Думбрава ...

Ирина:
Не съм Ирина Думбрава...Джиджи Думбрава не е мой баща.






***

Андреа:
Извинявай, че закъснях. Винаги става така, не знаех какво да облека!

Себи:
Много си елегантна... И... много красива.

Андреа:
Мислиш ли?... Къде ще ходим?

Себи:
Където поискаш.

Андреа:
Бих отишла в Байа Маре с теб, да тръгваме веднага. 

Себи:
И аз бих, но нямам толкова бензин... Извинявай, това беше тъпа шега.

Андреа:
...Имаш чувство за хумор – не знаех за това твое качество.

Себи:
Надявам се да откриеш още неща за мен.

Андреа:
Ако ми позволиш, може би.

Себи:
Сериозно, къде искаш да отидем?

Андреа:
Искам да отидем на интимно и уютно местенце, защото искам да ти кажа нещо много сериозно.

Себи:
Красавице, плашиш ме.

Андреа:
Кой казва, че съм красива?

Себи:
Но ти си.

Андреа:
Да вървим.






***

Ирина:
Целият ми живот е бил една лъжа, представяш ли си колко ми е трудно? / Сега нямам нищо, дори  родители, не знам коя съм. Единственото сигурно нещо е, че Рената е моя майка, а баща ми... е някъде си...

Кодруц:
Ирина,... успокой се, имаш мен!

Ирина:
Не слагай сол в раната! Много добре знаеш, че имаш жена, която те чака у вас, а аз имам съпруг.

Кодруц:
Но сега сме тук,... заедно.

Ирина:
Да... Като брат и сестра! Помниш ли като ми го каза пред църквата, преди да се ожениш?

Кодруц:
Ирина,... разбирам, че... имам жена, че тя ме чака у дома и че съм семеен. Но вече не знам какво чувствам, Ирина... Самият аз не знам какво чувствам.

Ирина:
Не разбираш ли колко ми е трудно да те погледна в очите като знам, че всяка нощ си лягаш с друга жена?

Кодруц:
Това, което изпитвам към теб, няма да го изпитам към друга жена.






***

Стате:
Какво има? Защо си толкова унил?... Какво става?

Стивън:
Да, унил съм.

Стате:
Какво има?... Ще ти кажа каква е причината, онези кучки от вчера,.. ти си разбит. Ей,... чуй ме, никога не си падай по жена, която се продава... Чу ли ме?

Стивън:
По никого не съм си паднал.

Стате:
Тогава какво стана?

Стивън:
Спомних си... детството си.

Стате:
Да не си син на кучка?

Стивън:
Не това, други неща, изправителното училище...

Стате:
Изправително училище? Браво! Това се казва постижение...Това ми харесва... разкажи ми.

Стивън:
Ами,... бях на 10 и бях... в изправителното училище... Големите момчета ме биеха и...

Стате:
Чакай малко...само те те биеха или и ти ги биеше?

Стивън:
И аз ги биех...

Стате:
Много добре,... ти си корав. Продължавай.

Стивън:
Да, големите ме биеха и...

Стате:
Дай ми една клечка за зъби.

Стивън:
И аз ги биех, но те ме спукваха от бой, защото бяха големи, а аз бях малък, това е. Започнах като малък, защото татко ме взимаше с него да обираме къщи. Север от Гюлещи.

Стате:
Ясно.

Стивън:
Караше ме да стоя отвън и ако някой се зададеше,  трябваше да се разплача и да кажа, че съм се загубил, така че той да чуе. Това беше номерът.

Стате:
...Север от Гюлещи. Къде бях чувал за него,... в Гюлещи.

Стивън:
Ами да, той беше от Гюлещи.

Стате:
От Гюлещи, да,... но не съм сигурен... Не съм сигурен.

Стивън:
Той беше от Гюлещи.

Стивън:
Да, той беше от Гюлещи, но не съм сигурен.

Стивън:
Че баща ми беше от Гюлещи ли?

Стате:
Не,... не съм сигурен, че беше той. Баща ти беше от Гюлещи, но той откъде беше? Този, за когото говоря.
Стивън:
Тоест Север.

Стате:
Този, за когото говоря.

Стивън:
Север от Гюлещи беше мой баща.

Стате:
Да пийнем, защото не се разбираме.






***

Кодруц:
Ние сме обвързани,... но... можем да живеем свободно, ако искаме.

Ирина:
Ако искаме.

Кодруц:
Да... Аз искам да живея свободно./ Ти също го искаш.

Превод:
Габриела Георгиева

